สังคมข่าวหุ้น
* ช่วงนี้เริ่มเข้าสู่เทศกาลประกาศงบไตรมาส 2 กันอย่างเป็นทางการแล้ว * ดังนั้น หากบริษัทไหนเทรนด์งบกำไรแกร่งขอให้โฟกัสไว้ด้วย เพราะถือเป็นแรงหนุนสำคัญที่ช่วยผลักดันราคาหุ้น
27 ก.ค. 2560

นิวส์เวฟ
* ช่วงนี้เริ่มเข้าสู่เทศกาลประกาศงบไตรมาส 2 กันอย่างเป็นทางการแล้ว * ดังนั้น หากบริษัทไหนเทรนด์งบกำไรแกร่งขอให้โฟกัสไว้ด้วย เพราะถือเป็นแรงหนุนสำคัญที่ช่วยผลักดันราคาหุ้น
* เริ่มกันด้วยหุ้นแรก WICE ถือเป็นหุ้นไซส์เล็กที่คู่ควรต่อการให้น้ำหนักเป็นพิเศษ * เนื่องจากล่าสุดมีการประเมินกันมาว่า งบไตรมาส 2 จะมีโอกาสฟาดกำไรสุทธิสูงร่วม 27 ล้านบาท * ส่งผลให้งบครึ่งปีแรกฟันกำไรโป่งเหนือ 50 ล้านบาท เท่ากับโตขึ้น 100% จากปีก่อน * สาเหตุหลักมาจากผลบวกบุ๊ครายได้-กำไรของ SEL เข้ามาต่อเนื่อง * เลยผลักดันให้กำไรของ WICE บินทะยานระดับสูง ที่สำคัญยังถือเป็นอีกหนึ่งหุ้นที่จะได้รับผลดีจากนโยบายเขตเศรษฐกิจพิเศษภาคตะวันออก (EEC) * และถือเป็นข่าวดีที่ซ่อนมูลค่าอยู่ในตัวหุ้น WICE เมื่อดีขนาดนี้แฟนหุ้นเล็กไม่ควรพลาดเด็ดขาด
* หุ้น BCPG ชอบในสตอรี่การเติบโตของบริษัทที่รุกคืบและเดินหน้าขยายธุรกิจอย่างต่อเนื่อง * ล่าสุด ปิดดีลโรงไฟฟ้าความร้อนใต้พิภพขนาด 182 MW (ตามสัดส่วนถือหุ้น) เร็วกว่าที่คาดกันไว้ * นี่ถือเป็นการสะท้อนความมุ่งมั่นขยายธุรกิจของ BCPG อย่างจริงจังเป็นอย่างมาก * เพราะเพิ่งได้รับอนุมัติจากที่ประชุมถือหุ้นไปไม่นาน แวบเดียวปิดเกมเรียบร้อย * ขณะที่งวดไตรมาส 2 กำไรดีหายห่วง วงการเงินคาดไว้มีโอกาสได้กำไรไปกว่า 500 ล้านบาทเลยทีเดียว * ฟากราคาหุ้นซื้อขายกันล่าสุดอยู่แถว 15 บาท นับว่า ยังไม่แพงเกินไปใครชอบหุ้นพื้นฐานดี-ถือยาวสบายจัดไปเลย
* หุ้น TSR ผ่านจุดต่ำสุดของธุรกิจกันไปแล้ว นับจากนี้ไปจะเริ่มกลับมาตั้งหลักและทำกำไรขาขึ้นอีกรอบ * เริ่มกันตั้งแต่งวดไตรมาส 2 นี่แหละ ซึ่งมีการประเมินผลการดำเนินงานจะมีกำไรเติบโตระดับ 20 ล้านบาท เพิ่มขึ้นถึง 75% จากช่วงปีก่อน * โดยเฉพาะช่วงครึ่งปีหลังที่จะเร่งสปีดกำไรเพิ่มขึ้นอีกต่อเนื่อง จากผลบวกแผนขยายสาขา ทำให้กระจายยอดขายได้ดีกว่าเดิม * อีกทั้ง ยังสามารถคุมต้นทุนดีขึ้น เลยกลายแรงหนุนสำคัญที่หนุนให้ TSR กลับมาเติบโต  โบรกฯ ให้ราคาเป้าหมาย 5.70 บาท มีช่องว่างอัพไซด์เหลือให้เล่นได้อีกเพียบ
* หุ้น SGP ช่วงนี้วอลุ่มไหลเข้ามาหนาแน่นไม่หยุด จนวิ่งขึ้นไปปะทะระดับแนวต้าน 15 บาท * มาจากกรณีตั้งแต่เดือน ส.ค. นี้เป็นต้นไปจะเข้าสู่ยุค “เปิดเสรี LPG” อย่างเป็นการแล้ว * ดังนั้น SGP ซึ่งถือเป็นหนึ่งในผู้เล่นตลาด LPG รายใหญ่ของไทย จะได้รับผลบวกจากการเปิดเสรีนี้ไปเต็มๆ * เพราะการเปิดเสรีจะทำให้บริษัทมีความคล่องตัวในการทำธุรกิจ LPG ยิ่งขึ้น โดยเฉพาะการกินกำไรส่วนต่างราคาจะสูงขึ้นตามเช่นกัน * ทรงราคากำลังไปได้สวย สายเทรดดิ้งยังสามารถเก็งกำไรเล่นรอบกันต่อไปได้
* หุ้นรับเหมาก่อสร้าง เรียกได้ว่าฮอตสุดโต่งในขณะนี้ CK-ITD-UNIQ-STEC พาเหรดวิ่งบวกกันแบบยกแผง * เนื่องจากกลุ่มหุ้นรับเหมาวิ่งรับข่าวดีไป 2 เด้ง โดยเด้งแรกมาจากกรณีล่าสุด ที่ประชุมครม.สั่งลุยเดินหน้า รถไฟฟ้าสายสีม่วงใต้ วงเงินรวมสูงถึง 1 แสนล้านบาท * จึงถือเป็นการปลดล็อกความกังวลหุ้นรับเหมาก่อสร้าง หลังจากที่ผ่านมานั่งเฝ้ารอความคืบหน้ามายาวนาน * ส่วนเด้งที่สอง วันนี้จะมีการประเดิมเปิดประมูลโครงการรถไฟทางคู่ เส้นทางประจวบคีรีขันธ์-หัวหิน มูลค่ารวม 7,300 ล้านบาท * และจะทยอยเดินหน้าประมูลกันต่อเนื่องไปจนถึงเดือน ก.ย. เพราะรถไฟทางคู่ยังมีอีกหลายสัญญาให้บิ๊กโฟร์ได้ช่วงชิงกันอีกเพียบ
* หุ้นร้อนประจำวัน 26 กรกฎาคม 2560 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) และขยายช่วงดำเนินการ คือ บริษัท ดุสิตธานี จำกัด (มหาชน) หรือ DTC ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 27 ก.ค.-16 ส.ค. 2560
* ปิดท้ายด้วยกรณี “ไฟร์เทรดเอ็นจิเนียริ่ง หรือ FTE”  ที่จะลงสนามเข้าเทรดในวันนี้อย่างเป็นทางการ * พื้นฐานแข็งแกร่ง-อนาคตสดใส สะท้อนได้จากกำไรงวดไตรมาส 1/60 และภาพรวมปี 59 เติบโตเด่นทั้งคู่ * ดังนั้น รากฐานธุรกิจดีขนาดนี้ ทิศทางราคาหุ้นไปได้สวยแน่นอน ใครที่มีหุ้นอยู่ในมือแล้วขอให้โชคดีได้รับกำไรกันไปถ้วนหน้า ส่วนคนที่พลาดในช่วงเปิดจองซื้อหุ้น วันนี้โอกาสเข้าเก็บหุ้นในกระดานมาแล้ว อย่าพลาดปล่อยหลุดมือเด็ดขาด *